
E L Ő T E R J E S Z T É S

Sülysáp Város Önkormányzata Képviselő-testületének

2017. május 25-én tartandó munkaterv szerinti ülésére

11. napirendhez

Tárgy: Mentési Pont létesítésével kapcsolatos együttműködési megállapodás jóváhagyása
Tisztelt Képviselő-testület!

Mindenki előtt ismeretes, hogy több éve folytatunk tárgyalásokat, teszünk erőfeszítéseket abból a célból, hogy az Országos Mentőszolgálat Mentési Pontot létesítsen Sülysápon. 

Ez idő alatt több helyszín is felmerült, legutoljára május 11-én a Szent István tér 17/C. szám alatti egykori ún. gázműépületet jártuk be, amelyet már olyan szemmel is vizsgáltak a mentőszolgálat munkatársai, hogy az alkalmassá tehető lesz-e egy – a későbbiekben esetlegesen kialakítandó – két gépkocsis mentőállomás befogadására is. 

Ahhoz, hogy ez utóbbi megvalósuljon, van még tennivalónk, azonban a Mentési Pont létrehozásának nincs akadálya. Ehhez megküldték az együttműködési és az ingatlanhasználati megállapodást, amit szíves jóváhagyásra mellékelten előterjesztek.

Kérem a Képviselő-testület támogató döntését az ügyben. 
…/2017. (V. 25.) ÖKT határozati javaslat

Sülysáp Város Önkormányzatának Képviselő-testülete 
1./ egyetért azzal, hogy az Országos Mentőszolgálattal együttműködésben Mentési Pont létesüljön Sülysápon; az ehhez kapcsolódó Együttműködési megállapodást jóváhagyja,
2./ hozzájárul ahhoz, hogy a Mentési Pont az önkormányzat tulajdonában álló Sülysáp, Fő u. 17/C. szám, 3857/5 hrsz. alatti ingatlanon kerüljön kialakításra – ingyenes használat biztosításával; az ehhez kapcsolódó Ingatlanhasználati megállapodást jóváhagyja,

3./ felkéri és felhatalmazza a polgármestert a megállapodások aláírására és a szükséges intézkedések megtételére.
Határidő: 2017. június 30.
Felelős: polgármester
Sülysáp, 2017. május 18.

Horinka László s.k.

